
ÅRSMØTE 

SKIHYTTA I MARKA

SØNDAG 12. FEBRUAR 2012 KL.19.00

Sakliste for årsmøte 12. februar 2012
1. Åpning

2. Godkjenning av innkalling og sakliste

3. Valg av ordstyrer og møtereferent

4. Årsmeldinger

5. Regnskap

6. Veiledende plan

7. Medlemskontingent 
8. Innkomne saker

Utbygging/oppgradering av skihytta

Utbygging/oppgradering av Fånetthytta
9. Budsjett

10.  Valg


Ønsker du å kjøpe lagets overtrekksdresser eller treningsdrakt, ta kontakt med Arnt Aurstad på tlf 957 28 295.

Leksdal IL takker alle som støtter idrettslaget gjennom Norsk Tippings ”Grasrotandel”. Hvis du er en som ennå ikke støtter oss, så ordnes det neste gang du tipper spill hos Norsk Tipping. Si fra til kommisjonæren at du ønsker å støtte Leksdal IL, så ordner han resten. ”Grasrotandelen” går ikke utover innsatsen eller premien din. 

Sak 1 - Åpning

Sak 2 – Godkjenning av innkalling av sakliste
Sak 3 – Valg av ordstyrer og sekretær

Sak 4 – Årsmelding
ÅRSMELDING FOR LEKSDAL IL 2011
Årsmeldingen oppsummerer året som har gått. Et jubileumsår som har vært preget av høy aktivitet i alle grupper i idrettslaget. I meldingen har hovedstyret og de ulike undergruppene sine avsnitt. Siste delen av meldingen er viet veien videre og forslag til aktiviteter i perioden 2012-2020.
Hovedstyret

Hovedstyret i Leksdal IL har etter årsmøtet 13. februar 2011 bestått av

Ketil Aksnes

Leder

Erik Stiklestad 

Nestleder/anleggsleder
Marius Johnsborg

Sekretær

Gunn Marit Øgstad 
Barneidrettskoordinator
Gunnar Rønning Ystad 
Styremedlem

Lars Børre Hallem
Skigruppa

Kristin Aspås Pedersen
Friidrettsgruppa

Beate Hågensen 

Fotball

I alt har det blitt avholdt 6 styremøter siden forrige årsmøte, referater er lagt inn i idrettlagets protokoll. 
Sportslige aktiviteter
Hovedstyret mener at idrettslaget lykkes godt med å gi et bredt tilbud av sportslig aktiviteter til bygdas innbyggere. For å få en full oversikt vises det til aktivitetsgruppenes egne årsmeldinger. Likevel ønsker styret å trekke frem noen større satsninger. Dette fordi de viser bredden i idrettslaget, og fordi de har vært vellykkede arrangement som vi håper vil være gode tiltak også for kommende år.
En nysatsning i 2011 var ”Sentrumssprinten”. Dette var et barneskirenn som Leksdal IL arrangerte i samarbeid med Coop. På tross av kaldt vær samlet arrangementet mange ivrige skiløpere til renn på Minsås plass. Dette ble en super markedsføring både for skisporten og for Leksdal IL som arrangører. For kommende år satser man på å lage et liknende skirenn i sentrum, men også for eldre utøvere. 

Bulleråsrennet ble et flott arrangement med fine forhold og hele 726 løpere som fullførte. Start på Henningvola og målgang i marka gjorde at mye folk samlet seg i og rundt skihytta. Topp preparerte løyper lagde en fin ramme rundt skirennet. Noen uker senere var 122 deltagere samlet til Hærvolrennet, med start i Marka og målgang i Bjartan. Generelt ser man at flere utøvere benytter markaområdet nå enn tidligere. Dette merkes også på at idrettslaget får flere medlemmer som ikke er bosatt i Leksdalsgrenda. Dette tar styret som en positiv respons på arbeidet som blir nedlagt i idrettslaget. I tillegg ser man også at nye medlemmer utgjør en ressurs som trenere og dugnadsfolk.

Friidrettsgruppa arrangerte i år ”Himmelspretten”, en turmarsj fra Andershøgget og opp til Tjelderknoppen på Kristi Himmelfartsdag. Målsettingen var å samle minst 90 deltagere for å samtidig markere idrettslagets 90-årsjubileum. På tross av et heller ustabilt vær gjennomførte 96 personer turen opp til toppen. Noen få av dem gjennomførte turen som motbakkeløp. Arrangementet var et svært positivt tiltak for alle aldersgrupper, hvor man kombinerer aktivitet, flott natur og markering av 90-årsjubileumet. 
Idrettslagets deltagelse i St. Olavsloppet bør også i år trekkes frem. Dette fordi det favner et bredt spekter av idrettslagets medlemmer. Styret er av den oppfatning at et viktig suksesskriterium for idrettsarbeidet er å få alle aldersgrupper til å delta sammen. Det er ikke bare løperne som viser en fantastisk innsatsvilje. Leksdal IL har et støtteapparat og ildsjeler som står på både seint og tidlig for å ha alt klart for løperne. Her rettes en stor takk til Knut Gran, Per Storholmen, Erling Ragnar Hermann og John Bjerke. 
Olsokrittet var også i år et samarbeidsprosjekt mellom Stiklestad IL, Leksdal IL og Stiklestad nasjonale kulturhus. 300 deltagere er en dobling av antallet startende i forhold til forrige år. Årets utgave hadde løypetrase fra Stiklestad, rundt Leksdalsvannet, opp Tjelderdalen og over til Marka, med målgang tilbake på Stiklestad. Idrettslaget ser her et potensial i å legge ekstra tilrette for terrengsykling i Marka. Dette gjelder selvfølgelig på sikt ettersom det vil kreve mye arbeid i oppbygging av løyper. Vi håper at Olsokrittet kan fortsette fremgangen også i 2012, og ønsker arrangementet velkommen som en tradisjon. 

Trimkassene har vært godt besøkt.  Over 5500 signaturer i perioden 1. mai til 31. oktober. Dette er et tiltak som engasjerer mange og det dokumenterer aktiviteten i idrettslaget. En viss rotasjon på turmål fra år til år gjør det mulig for både unge og gamle å gjøre seg kjent på nye steder i bygda. 
Den største begivenheten i fotballsesongen er Storsjøcupen i Østersund. I år stilte et lag i Gutter 12, og om lag 20 spillere på samarbeidslag med Vuku IL og Stiklestad IL. Cupen varer i 5 dager og samler både barn og ungdommer til sosialt samvær. Dette er en fin opplevelse for både spillere og støtteapparat. En vanskelig for fotballgruppa og hovedstyret har vært videre samarbeid med Vuku og Stiklestad Idrettslag. Dette fordi klubbene ikke har fått til det administrative samarbeidet som man har ønsket. Dette både når det gjelder økonomi og sportslige planer. Leksdal IL har som målsetting å øke samarbeidet med andre aktører, likevel kan vi ikke gå inn i samarbeid som ikke stemmer med klubbens overordnede prinsipper. Diskusjonen om hvordan vi legger til rette for fotballaktivitet for de eldre årsklassene bør fortsette i året som kommer. 
Her har man kun gjort et lite utvalg av de aktivitetene som idrettslaget har gjennomført. For å oppsummere kort kan man si at svært mange av tiltakene som har blitt gjennomført trekker flere deltagere nå enn tidligere. Styret mener å ha satt sammen tiltak og arrangement som er attraktive for mange. Det som har gjort dette mulig er frivillig innsats fra lagets medlemmer og gode samarbeidspartnere. Hovedstyret sender en stor takk til alle, både arrangører og deltagere. 
Dugnader

Utenom de sportslige arrangementene har idrettslaget mye dugnadsarbeid. Dette er frivillig arbeid som legger til rette for inntekt og at idrettslagets anlegg er i orden. Her vil det ikke være mulig å liste opp alt som har blitt gjennomført i 2011. Hovedstyret har derfor valgt ut noen eksempel.
Kafedriften i Molåna på Stiklestad er en dugnad hvor over mange av klubbens medlemmer er involvert. Idrettslaget satt igjen med i overkant av 85.000 kroner ved sesongens slutt. Selv om dette arbeidet krever betydelig innsats fra laget, utgjør det en vesentlig inntektskilde for oss. I etterkant har det vært gjennomført et evalueringsmøte hvor det kom opp flere tiltak som forhåpentligvis vil gjøre det lettere å gjennomføre dugnaden kommende år. 
Siste lørdagen før jul ble en svært innbringende dag for laget. Det at idrettslaget, i samarbeid med Vuku IL og Stiklestad IL, fikk tilslag på anbudet med flytting ved skolen på Øra ble svært vellykket. Igjen viste leksdalingene dugnadsinnsats i særklasse. Over kr 40.000 i inntekt på en formiddag må betegnes som meget bra. Det som gledet ekstra, var den positive tilbakemeldinga på organisering og gjennomføring av oppdraget. Et godt rykte er ikke å forakte, så det åpner forhåpentligvis for flere oppdrag ved senere anledninger.

Generelt for dugnadene som blir gjennomført er at det ofte er de samme medlemmene som stiller opp. Her må man være dyktig til å involvere flere. Dugnadene gir inntekt og gjør det mulig å gjennomføre større aktiviteter og investeringer. De spiller også en stor rolle sosialt sett, ettersom de skaper samhold og gjør at medlemmene blir kjent med hverandre. 
Investering

For å få en total oversikt over idrettslagets økonomi vises det til eget avsnitt om regnskap. Likevel vil hovedstyret trekke frem årets største investering som har vært kjøpet av fjellstyrehytta ved Fånettvannet. Etter en noe uryddig salgsprosess fikk idrettslaget kjøpt hytta for 150.000 kroner. De siste årene har idrettslaget leid hytta fra fjellstyret for å ha en enkel kafedrift i helgene om vinteren. Dette har etter hvert blitt et fint samlingssted både for medlemmer og andre som bruker løypenettet i Marka. Kjøpet av Fånetthytta og bruken av denne er et godt eksempel på at idrettslaget legger til rette for aktivitet hos befolkningen også utenfor medlemsmassen. Styret ser nå på hvordan idrettslaget kan gjøre best mulig nytte av investeringen. Dette vil bli tatt opp som en egen sak på årsmøtet 2012.. 
Jubileumsåret

I 2011 feiret Leksdals IL 90-års jubileum. Dette ble markert med jubileumsfest på Fossheim. Totalt var over 120 gjester samlet for å markere jubilanten, inkludert ordføreren i Verdal og representanter fra idrettslagene rundt oss. I forbindelse med jubileet ble det utnevnt 6 nye æresmedlemmer. Dette var 

· Knut Aksnes

· Gunnar Hermann

· Steinar Tuseth

· Kjell Stiklestad

· Nils Jakob Bruheim

· Kjell Peder Aksnes

For et nærmere innblikk i aktivitetene til idrettslaget de 10 siste årene vises det til jubileumsberetningen 2011.
Leksdalil.no

Nettsidene fungerer som en hovedinformasjonskanal til våre medlemmer. Det siste året har antall visninger økt til 309.709 i 2011. Dette er en tilbakemelding på at aktiviteten i og rundt idrettslaget blir større. Det er flere medlemmer som har tilgang til å legge ut informasjon på sidene. Dette er viktig både i forkant og i etterkant av alle arrangementer. Her rettes en spesiell takk til Margunn Aksnes, Gunnhild Aksnes og Jan Stiklestad. 
Andre tiltak

Leksdal IL var også i 2012 bidragsytere til TV-aksjonen. I år gikk innsamlede penger til Norsk folkehjelp. Samtidig med TV-aksjonen fikk vi gjennomført en innsamling av brukte mobiltelefoner. Dette ga en god ekstrainntekt til laget. Styret vil rette en stor takk til både innsamlere og givere i begge aksjonene. 
Anlegg

Leder 
Erik Stiklestad

Følgende er utført i løpet av 2011, i tillegg til vanlig vedlikehold og drift:

· Tippemiddelsøknad for utbygging av skihytta er levert og godkjent av kommunen.

· Ny snøscooter er innkjøpt

· Forskuttering av tippemidler for kunstgressbanen tilbakebetalt fra kommunen

· Glattebrett på tråkkemaskin er modifisert og forbedret

· Fånetthytta er kjøpt for kr. 150 000.

· Lagerrom i gamle maskinbu er bygget. Ferdigstillelse gjenstår.

· Innkjøp av 3x3m telt

· Innkjøp av flatskjerm + høytalere i skihytta

· Innkjøp av kjøleskap og fryseskap i skihytta

· Utbedring av løypenett

· Utvidelse av bro på skistadion

· Nytt materiallager i tilknytning til ny maskinbu

· Saging, tørking og lagring av materialer fra 15m2 tømmer

· Hogging av 2 favner ved
· Reparering av 14 bruer etter flomskade

Barneidrettskoordinator/Allidrett

Barneidrettskoorinator
Gunn Marit Øgstad

Allidretten høsten 2011 startet med svømmetilbud i Trønderhallen tre fredagskvelder i oktober.
Omlag 115 leksdalinger møtte opp på disse kveldene. Dette så ut til å være et svært så positivt tilbud til de mange fremmøtte.

Allidretten på skolen startet opp i uke 42 og holdt på helt fram til jul.  Dette var et tilbud til alle aldersgrupper fra og med 1.kl. I tillegg hadde vi også allidrett i Stiklestadhallen fire onsdagskvelder i november.
FOTBALLGRUPPA

Styret har bestått av:

Beate Hågensen
leder

Dag Einar Innhaug 
sekretær

Hilde Vada Aksnes
kasserer

Bjørnar Haugan

styremedlem

Håkon Musum

styremedlem

Grethe Norum Fornes
styremedlem

Styret har hatt 6 møter.

Sportslig:

Siste sesong stilte vi med 3 mygglag, 2 guttelag og 1 jentelag. I serien har vi hatt J 10, G12 og Damer Senior 7-er. 2 jenter spilte for Stiklestad J12, og 21 spillere på Samarbeidslag i Vuku. Ca 75 Leksdalinger har spilt organisert fotball denne sesongen. Vi har 2 trenere på ”Trener C-kurs”. Vi hadde ikke klubbdommerkurs dette året, og har få dommere.

Mygg har hatt samme opplegg som tidligere sesonger; Bend-it Cup, myggturnering på Lyng og Coop-cup i tillegg til en miniturnering på hjemmebane.

J 10 har spilt i lokal serie, og deltatt på samme turneringer som Mygg.

G12 har spilt kretsserie, deltatt på samme turneringer som Mygg og J 10, med NTE-cup og Storsjøcup i tillegg.

Også denne sesongen deltok vi på Friidrettsgruppas banestevne med 2 fotballstasjoner. Vi samarbeidet også om avslutningskveld/premieutdeling. Samarbeidet fungerer godt.

Samarbeid Vuku, Stiklestad og Leksdal
Det har vært holdt 5 møter for å få fornyet samarbeidsavtale mellom Vuku, Stiklestad og Leksdal. Samarbeidet har ikke fungert etter det som har vært avtale mellom klubbene. Da møtene for å få revidert samarbeidsavtalen heller ikke førte fram ble det ikke skrevet avtale for 2012.   

Arrangement
Dessverre fikk vi ikke arrangert Bygdeturnering denne sommeren, og heller ikke kamp mot Hallemsbyggen. Dette ønsker vi å ta opp igjen kommende sesong.

Økonomi
Den største inntektskilden er fremdeles vaktholdet i Amfiet under Olsok. Pga stor økning i utgiftene til samarbeidslag i Vuku (56 000.- mot 27 000 tidligere) og litt nedgang i inntekter, arrangement som ikke ble gjennomført og nok et labert kornbandår endte vi opp med et underskudd på 23 500,- dette året. Ellers har inntekter og utgifter vært som forventet.

Hjemmesiden
Igjen vil vi takke Web-ansvarlige for den gode hjemmesiden vi har i laget vårt. Informasjonskanalen fungerer meget godt, og gjør organisering av lag og arrangement enkel for de ansvarlige. Takk også for alle gode reportasjer og fine bilder som er å finne kort tid etter endt aktivitet.

Friidrettsgruppa
Styret har i 2011 bestått av:

Leder:

Krstin Aspås Pedersen

Nestleder:
Hanne Lene Balgård

Sekretær:
Ingunn Hallem Solum

Kasserer:
Beate Kippe

Styremedlem:
Fred Bjørnebo

Friidrettsgruppa har i år avholdt to styremøter.

Aktiviteter i løpet av året
2. mai – terrengløp Sausveet 

11. mai – terrengløp Elvepromenaden med trimbingo

15. juni – Banestevne skolen

31. august – Banestevne/aktivitetskveld skolen

19. september  – Klubbmesterskap terrengløp, Marka. I tillegg hadde vi sykkelløype og oppstart av innsamlingsaksjonen av mobiler med myrmobilkasting

Hele 66 personer har deltatt på minst et terrengløp eller banestevne.

Himmelspretten
I forbindelse med idrettslagets 90-års jubileum arrangerte friidrettsgruppa ”Himmelspretten”. Det skjedde Kristi Himmelfartsdag med tur til Tjelderknoppen. I forkant gikk vi ut og håpet på minst 90 personer på toppen, og målet ble med nådd. Hele 96 personer tok turen og det til tross for ganske surt vær. Det var imidlertid bare blide fjes å se og alle fikk medalje med påskrift ”Himmelspretten 2011” og ”LIL 90 år” på brystet når de passerte målstreken på toppen. Som en del av arrangementet hadde vi motbakkeløp fra ferista til toppen. Fire deltakere stilte til start. De offisielle løyperekordene innehar Andreas Wass med 18.55 i herreklassen og Sigrid Hallem Solum med 20.07 i dameklassen. 

Trimkasser

I sommer har vi hatt 12 trimkasser rundt omkring i bygda og på fjellet. Totalt er det registrert ca 5500 besøk. I år var det en ny trimkasse ved Dalemsvollen. Flest besøk var det på trimkassen på Torvhuset/Moanrunden. 13 personer mottok premie for å ha besøkt alle trimkassene. 

St Olavsloppet

Leksdal IL hadde med lag i St.Olavsloppet som gikk fra Trondheim til Østersund. 41 løpere deltok på laget som i år kom på 96. plass med tida 27 timer 6 min. 30 sek. Komiteen for St.Olavsloppet fikk blomster på premieutdelinga som takk for stor innsats i mange år. Leksdal IL hadde også en gjeng som hjalp til i forbindelse med vekslingen på Stiklestad.

Mange leksdalinger har deltatt på friidrettsstevner, terrengløp og stafetter utenfor bygda i løpet av sesongen og da som representanter for Verdal Friidrettsklubb. Friidrettsgruppa takker for god oppslutning i året som har gått, og ønsker alle velkommen på nye aktiviteter i 2012!

Skigruppa
Leder
 
Lars Børre Hallem

Kasserer
Lillian Bjørnmelen/Heidi Totsås

Styremedlemmer: Arild Selseth, Inger Lise Bruheim, Hans Kristian Musum, Asle Aksnes

Skihytta/Fånetthytta 

Tradisjon tro har skihytta og fånetthytta vært åpen i helgene i vintersesongen. Ca 3000 turer er notert i boka ved Fånettvatnet, dette må vi si viser hvilket behov det er for slike turmål og hvilken samfunnsnyttig gjerning som gjennomføres for å legge til rette for trim/trening i Leksdalen.
Skileik/skiskole

Oppstart i januar, med aktivitet hver torsdag hele vinteren.  På nytt ser vi en økning av barn og voksne i skiløypene oppi Marka, både fra Leksdal og sentrumsområdene. Dette setter vi stor pris på. Torsdagskveldene har også blitt en av de kveldene hvor det ferdes mange med hodelykt innover til Fånettvatnet. Kveldsmaten i skihytta er fortsatt veldig populær, og det er alltid trivelig å se nye ansikter både foran og bak disken disse kveldene.

Skirenn

11.01 arrangerte vi første klubbrenn for året med hele 106 deltager. Videre utover vinteren var antall deltakere mellom 60 og 90 pr. renn. Klubbrennene ble arrangert på litt forskjellige måter, noe som virker å være positivt for de fleste. Det er også gledelig at så mange voksne deltar, men det fortsatt plass til flere.

Leksdalsløpere har også dette året vært ute og representert på renn utenfor klubben. Verdalskarusell, kretsrenn, sonerenn, Midt-Norsk, NM, Hovedlandsrenn, Birkebeinerrennet, Flyktningerennet. Resultater fra samtlige renn finnes under ski på hjemmesida.

23.01 arrangerte vi Leksdalsrennet, med innlagt KM og NTE-cup. Arrangementet ble gjennomført uten hjelp fra værgudene. Det var en våt søndag, men med fine løyper for samtlige. Senere på dagen hadde det ikke latt seg gjennomføre. 

Leksdal IL er medarrangør av 2 turrenn, Bulleråsrennet og Hærvolrennet. Begge hadde økning fra året før. Nytt av året var at Hærvolrennet hadde 2 løyper, en for trim og en for konkurranse. Dette ble godt mottatt fra løperne. Ny konkurranse ble også innført; hvilket lag kunne stille med flest deltakere? Denne seieren tok vi hjem med knappest mulig margin.

Innsatspokalen 2011 ble tildelt Sigrid Hallem Solum for treningsvilje, fremgang og gode prestasjoner gjennom hele sesongen.

Måneskinnsturen ble arrangert med godt over 100 besøkende en fredagskveld i februar, en herlig tradisjon som vi ser frem til vært år.

Verdalssamlinga ble arrangert etter samme mal som tidligere. Blommen på lørdag, med leik, stafetter, rulleski og ballspill. Nytt av året var at Verdal orienteringsklubb var med og hadde en orienteringsøkt. Taco for over 200 ble servert i klubbhuset oppi Blommen. I år var det vår tur å arrangere søndagstrening. Mange deltok på langkjør med start fra Marka. Turen gikk oppover mot Vola og innover mot Fånettvatnet for de som tok den lengste turen. Denne samlinga beviser at det gode samarbeidet mellom klubbene i Verdal er verdt å ta vare på.

Sentrumssprinten var året nyskapning på skifronten. Leksdal idrettslag arrangerte skirenn på Minsaas plass en lørdag i februar. Over 150 unger i alderen 0-10 år deltok. Dette skirennet arrangerte vi i samarbeid med Coop-Inntrøndelag. Nok en gang en stor takk til løypemannskapene som stilte opp og la snø i gatene på Øra.

Årets samling i Edsåsdalen ble avlyst grunnet lite snø. Noen tok likevel initiativ til en samling den aktuelle helga. I overkant av 20 stk. tok turen til Vålådalen for å få noen mil på ski.

Skigruppa ønsker med dette å rette en stor takk til samtlige som bidrar for å gjøre alt dette mulig. Løypekjørere, trenere, utøvere, foreldre, restaurantfolk, tidtakere, heiagjeng og alle som er med når ting skjer.

Lykke til med en ny sesong!

Regnskap og øknomi
Hovedlages regnskap for 2011 er gjort opp med et underskudd på kr 231.437 inkl. renteinntekter. Avdelingsregnskapene viser underskudd i fotballavdelingen og overskudd i friidrett- og skiavdelingen. Samlet sett er lagets underskudd på kr 217.681, og bokført egenkapital er følgelig redusert til kr 754.647 pr. 31.12.2011.

Det store underskuddet skyldes naturligvis hovedsakelig de investeringer som er gjort siste året. Kjøp av ny snøscooter og Fånetthytta har naturlig nok gjort et betydelig innhogg i egenkapitalen. Snøscooteren var lagt inn i budsjettet mens omstendigheten rundt Fånetthytta var såpass uklare på denne tida i fjor, at kjøpet ikke ble budsjettert. Regnskapsprinsippet som er valgt med direkte utgiftsføring av alle kostnader gir nødvendigvis ikke et korrekt bilde av den reelle økonomiske stillingen. Det er vel all grunn til å tro at realverdiene i laget heller er økt siste året gjennom kjøpet av Fånetthytta.

Korrigert for kjøpet av Fånetthytta, ble resultatet om lag kr 30000 svakere enn budsjettert. Det var imidlertid store avvik på enkeltposter, både inntekter og utgifter i forhold til budsjett og foregående års regnskap. Nedenfor er den del av postene kommentert. For øvrig henvises til vedlagt regnskapsrapporter.

Medlemskontingent

Det er registrert 310 betalende medlemmer i 2011 noe som er en liten økning fra året før. De to siste årene er medlemsmassen økt med om lag 15 prosent. Vi registrer spesielt en økt medlemstilstrømning fra folk utenfor bygda, noe som er positivt.

Molåna

Drifta av Molåna har vært et svært viktig bidrag til årets resultat. Selv om det er en enorm dugnadsinnsats som ligger bak, er det ingen tvil om at det er en viktig inntektskilde for laget. 

Omsetningen gikk imidlertid betydelig ned fra foregående år, så nettoinntekten ble redusert med om lag kr 30.000 fra året før. Det legges ned mye dugnadsarbeid på dette så det er viktig at lønnsomheten holdes oppe. I samarbeid med kulturhuset er det håp om å legge til rette for økning igjen neste sesong.

Inntekter dugnader

Som nevnt under hovedstyrets oppsummering ble siste lørdagen før jul ble en svært innbringende dag for laget. Dugnaden ved Verdalsøra ungdomsskole ga en ikke budsjettert inntekt på kr 40.000.

Mobilreturaksjonen ga ei inntekt på om lag 12.000 i 2011. Innsamlinga ble kombinert med den årlige TV-aksjonen og krevde derfor lite ”ekstra” innsats til gjennomføringa. En ny runde er planlagt for 2012.

Momskompensasjon

Det er et beklagelig faktum at denne inntektsposten er fraværende siste år. Idretten og frivillige organisasjoner er tildelt en pott til delvis dekning av momsutgiftene de har. Søknad om midler er nettbaser og dessverre skjedde det en glipp under registrering av lagets søknad. Feilen ble ikke oppdaget før vi begynte å etterlyse utbetalingen, men da var alle midler fordelt og ingen mulighet til å bli med denne gangen. Et betydelig beløp gikk tapt, men det er slikt som kan skje. Vi får bare sørge for å være mer påpasselig ved neste søknadsrunde.

Sluttoppgjør kunstgrasbanen

Tre år ”på overtid” ble endelig tippemidlene for kunstgrasprosjektet fordelt. Verken kostnader eller inntekter til prosjektet er så langt ført i regnskapet i påvente av den endelige tildelingen. Dette er gjort fordi det har vært usikkert hvorvidt tippemidlene ville bli samordnet med andre bidrag til banen. Totalt sett kom laget godt ut av det. Det ble kr 30000 i ”overskudd” på prosjektet, penger som i hovedsak var tenkt som rentegodtgjøring på forskutterte tippemidler. 

Andre poster

Sponsor-/reklameinntektene gikk ned siste året. Den gamle avtalen med Coop-Inntrøndelag ble avviklet i 2010. Vi fikk etter hvert etablert en ny (og forbedret) avtale men den er ikke gjeldende før i 2012, så vi mistet inntektene for et år. Ellers er det skaffet noen få mindre avtaler, men det er tungt å få inn bidrag som virkelig monner. 

Inntektene fra Jackpot-bingo Verdal ble omtrent halvert siste året. Vi får opplyst at det skyldes innskrenkninger i lotteriloven som har ført til redusert omsetning (antallet spillautomater er redusert) samt at flere lag og foreninger nå er med på å dele potten.

Kostnader til jubileumsmarkeringen var ikke lagt inn i budsjettet. Underavdelingene hadde ulike arrangement gjennom jubileumsåret som genererte inntekter. Jubileumsfesten isolert kostet om lag kr 20000 netto.

Minnegaven i forbindelse med Kjell Stiklestads bortgang er inntektsført i regnskapet for 2011 men bruken av midlene er øremerket i budsjettet for 2012.

Henviser ellers til vedlagt regnskap og budsjett, inkl. anleggsbudsjett.

Veien videre 
Å velge ut hvilke aktiviteter og hvilke anlegg som til en hver tid skal prioriteres er viktig men vanskelig for idrettslaget. Disse valgene skal til en hver tid gi grobunn for en aktiv medlemsmasse og inntektsgrunnlag for klubben. I året som har gått har det vært noe diskusjon i hovedstyret om hvor høyt aktivitetsnivået bør være. Alle arrangement og anlegg krever en hvis mengde med dugnadstimer. Mengden av frivillig arbeid som har blitt lagt ned i 2011 har vært svært stor, og det er ikke en selvfølge at denne er like høy for kommende år. Idrettslaget må derfor påse å gjøre strategiske valg som til enhver tid er tilpasset aktivitetsnivået i klubben generelt.
For 2012 mener styret og anleggsleder at følgende prioriteringer bør gjøres
· Utbygging av skihytta (egen sak på årsmøtet)
· Oppgradere speakeranlegg skistadion

· Levere tippemiddelsøknad på kjøp og utbygging av Fånetthytta

· Gjennomføre utbyggingstrinn 1 på Fånetthytta

· Innkjøp av strømaggregat til Fånetthytta

· Ferdigstillelse lagerrom

· Lagerbod skiskyting

· Innkjøp av beach-flagg

· Innkjøp av flagg m/klubblogo til skistadion

· Innkjøp av stadionur

· Utbedring av løypenett

· Rydde trase til Leirsjøen

· Drenering på gressbanen

· Oppussing av området rundt badeplassen ved brua, inkludert ny adkomstvei

· Levere tippemiddelsøknad på oppgradering/utvidelse av skianlegget

· Kart over løypenett og trimposter

· Utarbeide strategiplan ”Marka 2020”.
Videre ønsker styret for 2011 at man for kommende år forholder seg til veiledende plan for aktiviteter som ble vedtatt på forrige årsmøte. Dette innebærer blant annet

· En videre markedsføring av Leksdal ILs anlegg

· Samarbeid med andre klubber og organisasjoner

· Oppdatere plan for idrettsskolen

· Utgivelse av Leksdalsnytt 2 ganger i året

· Videre satsning på Leksdalil.no

· Sørge for aktiv bruk av Fånetthytta

· Holdningsskapende arbeid

For at idrettslaget fortsatt skal ha god tilgang på trenere bør man sørge for å sende flere på trenerkurs. Dette gjelder innenfor alle idrettsgrener som idrettslaget driver med. 

Selv om idrettslaget i år har pådratt seg et underskudd i regnskapet må økonomien sies å være god. For at klubben også skal ha denne tryggheten i årene som kommer må man til en hver tid arbeide for å finne nye og sikre eksisterende inntektskilder. 
Leksdal IL vil med dette takke alle medlemmer, dugnadsfolk og andre som har deltatt på arrangement i regi av Leksdal IL i 2011. Vi gleder oss til et nytt år med masse trening og trivsel.
Sak 6 - Medlemskontingent
Styret foreslår for årsmøtet at medlemskontingenten beholdes uendret for 2013.

Kontingent familie


kr 300,-

Kontingent enkeltmedlemskap 
kr 150,-

Familiemedlemskap omfatter familiemedlemmer opp til 20 år. 

Medlemskontingenten for 2013 blir sendt ut i desember 2012 (giro). 

    Sak 7 - Innkomne saker

1. Utbygging/oppgradering av Skihytta – saken legges frem på årsmøtet
2. Utbygging/oppgradering av Fånetthytta – saken legges frem på årsmøtet

Sak 8 - Budsjett

Forslag til budsjetter for 2011 er ført i egen kolonne på regnskapsoversikten. 
Sak 9 - Valg

 Under følger en oversikt over valgkommiteens innstillinger for 2012
	Hovedstyret: 
	
	

	Leder
	Gunnar Rønning Ystad
	Ny

	Anleggsleder/nestleder
	Dag Einar Innhaug
	Ny

	Kasserer
	Arnt Aurstad 
	Gjenvalg

	Sekretær
	Marius Johnsborg
	Ipv.

	Barneidrettskoordinator
	Gunn Marit Øgstad
	Ipv.

	Styremedlem 
	Tomas Iver Hallem
	Ny

	
	
	

	Fotballgruppa: 
	
	

	Leder: 
	Beate Hågensen
	Ipv i gruppa, gjenvalg som leder. 

	
	Arnstein Ekseth
	Ny

	
	Hilde Vada Aksnes 
	Gjenvalg

	
	Bjørnar Haugan
	Ipv.

	
	Håkon Musum
	Gjenvalg

	
	Torgeir Langåssve
	Ny, 1 år

	
	
	

	Skigruppa: 
	
	

	Leder: 
	Lars Børre Hallem
	Ipv i gruppa, gjenvalg som leder

	
	Heidi Totsås
	Ipv.

	
	Inger Lise Bruheim
	Ipv.

	
	Arild Selseth
	Gjenvalg

	
	Hans Kristian Musum
	Gjenvalg

	
	Tore Øgstad
	Ny

	
	
	

	Friidrett:
	
	

	Leder: 
	Ingunn Hallem Solum 
	Gjenvalg i gruppa, ny som leder

	
	Hilde Mari Musum 
	Ny

	
	Fred Otto Bjørnebo
	Ipv.

	
	Hanne Lene Balgaard
	Ipv.

	
	Beate Kippe
	Gjenvalg

	
	
	

	Banekomite: 
	
	

	Leder: Ansv. Nord. 
	Steinar Tuseth
	Gjenvalg

	Ansv. Sør 
	Haldor Kippe 
	Ipv.

	
	Håkon Musum 
	Gjenvalg

	
	Roger Tobiassen 
	Gjenvalg

	
	Anne Jorunn Salthammer
	Gjenvalg

	
	Helge Martin Holmsberg
	Ipv.

	
	Steinar Johansen 
	Gjenvalg

	
	Jørgen Baumfelder 
	Ipv.

	
	
	

	Komite – Vannvittige dager:
	

	
	Snorre Skrove 
	Gjenvalg

	
	Inger Karmhus 
	Gjenvalg

	
	+ en repr. fra hovedstyret. 
	

	
	
	

	Løypekomite: 
	
	

	Leder: 
	Tore Aurstad 
	Gjenvalg i gruppa og som leder. 

	
	Jarle Aurstad 
	Gjenvalg

	
	Bjørn Hårberg 
	Gjenvalg

	
	Nils Bruheim 
	Ipv.

	
	Karstein Aksnes 
	Ipv.

	
	
	

	Web-ansvarlige: 
	Jan Stiklestad 
	Gjenvalg

	
	Margunn Aksnes 
	Gjenvalg

	
	Gunhild Okkenhaug Aksnes 
	Ipv.

	
	
	

	Drift og vedlikeholdskomite – bygninger marka.
	

	Leder: 
	Elen- Mari Marken 
	Gjenvalg i gruppa og som leder

	
	Bjørg Haugan 
	Gjenvalg

	
	Kjell Peder Aksnes 
	Gjenvalg

	
	Frode Kjønstad
	Ipv.

	
	Pål Duvsete
	Ipv.

	
	Astrid Hallem 
	Ipv.

	
	
	

	Tidtakerkomite: 
	
	

	
	Jan Holmvik
	Ipv. i gruppa, gjenvalgsom leder

	
	Oddgeir Aksnes 
	Ny

	
	Gunnar Hermann
	Gjenvalg

	
	Randi Selnes 
	Gjenvalg

	
	Odd Tore Pedersen 
	Ipv.

	
	Kjell Peder Aksnes 
	Ipv.

	
	Wenche Dybvadskog 
	Ipv.

	
	Anton Lund 
	Ipv.

	
	Knut Gran
	Gjenvalg

	
	Hans Kristian Musum
	Ny

	
	
	

	Leksdalsnyttkomite: 
	Mona Stiklestad
	Ipv.

	
	Gunnar Rønning Ystad
	Ipv.

	
	
	

	Juletrådkomite: 
	
	

	Leder: 
	Terje Aksnes 
	Gjenvalg i gruppa og som leder. 

	
	Harald Tuseth
	Gjenvalg

	
	Knut Aksnes 
	Ipv.

	
	Nils Hallem
	Gjenvalg

	
	Stein Arne Stiklestad
	Gjenvalg

	
	
	

	
	
	

	
	
	

	Olsokrittkomite:
	
	

	
	Snorre Skrove
	Ny

	
	Sten Solum
	Ipv.

	
	Oddgeir Aksnes
	Ipv.

	Bulleråskomite: 
	Randi Selnes 
	Gjenvalg

	
	Rita Backer Natvig 
	Gjenvalg

	
	+ repr. fra skigruppa. 
	

	
	
	

	Restaurantkomite: 
	
	

	Leder: 
	Rita Backer Natvig
	Ny i gruppa og som leder

	
	Unni Tiller Baumfelder 
	Gjenvalg

	
	Ragnhild Hermann 
	Ipv.

	
	Hilde Vada Aksnes 
	Gjenvalg

	
	Anne Guri Stornes 
	Ny

	
	Nils Hallem 
	Gjenvalg

	
	Arnfinn Voll
	Gjenvalg

	
	Oddrun Aurstad 
	Gjenvalg

	
	Ann Berit Vikhamar 
	Ipv.

	
	Inger Taraldsen 
	Ipv.

	
	Bente Holmvik 
	Ipv.

	
	Ida Kippe 
	Ipv.

	
	May Helen Aurstad 
	Ny

	
	Per Olav Salthammer
	Ipv. i gruppa, ny som nestleder

	
	Åsta Salthammer
	Gjenvalg

	
	Gunhild Stiklestad
	Ipv.

	
	Eli Anita Valbekmo Aksnes
	Gjenvalg

	
	
	

	
	
	

	Teltgruppe
	Ketil Aksnes
	Ny i gruppa og som leder

	
	Odd Tore Pedersen
	Gjenvalg

	
	Asle Aksnes
	Ny

	
	Kent Ove Hårberg
	Ny

	
	
	

	Revisorer: 
	Steinar Aksnes 
	Ipv.

	
	Joar Aksnes 
	Gjenvalg

	
	
	

	
	
	

	Valgkomitè:
	
	

	Leder:

	Gunhild Okkenhaug Aksnes
	1 år

	
	Hilde Mari Musum Lyng
	1 år

	
	
	2 år

	
	
	2 år

